מה יקרה לעובדים של אינטל שלא יתחסנו ולא יקבלו אישור מוועדת חריגים?
יוצאו לחופשה ללא תשלום החל מה-4 באפריל למשך 3 חודשים
ה-The Oregonian ו-Associated Press טוענים כי הניחו את ידיהם על מסמך פנימי של אינטל מ-7 בדצמבר בו ראש מחלקת ה-HR של אינטל מסבירה כי עובדים לא מחוסנים יצטרכו לשלוח בקשת חריגים לחברה מטעמי דת או בריאות עד ה-4 בינואר. לאחר מכן, החברה תדון באותן בקשות עד ה-15 במרץ, ועובדים אשר לא יתחסנו עד אז ובקשתם לא תאושר יוצאו לחופשה ללא תשלום החל מה-4 באפריל למשך 3 חודשים. עם זאת, באינטל מציינים כי העובדים לא יפוטרו בשלב הזה וימשיכו לקבל את ביטוח הבריאות מטעם החברה. בנוסף, אינטל תדרוש מאותם עובדים לא מחוסנים להמשיך להיבדק לוירוס קורונה באופן שבועי, אפילו אם הם עובדים מהבית.
עובדי אינטל שלא יתחסנו ולא יקבלו אישור מוועדת חריגים, יצאו לחופשה ללא תשלום למשך 3 חודשים החל מה-4 באפריל.